Държавен вестник, бр. 88, 2023 г., стр. 41

БРОЙ  88	
Д Ъ Р Ж А В Е Н  В Е С Т Н И К 	
СТР.  41  
(3) В доклада за извършеното проучване 
пред всеки цитиран материал се поставя код, 
съответстващ на категорията на документа по 
отношение на патентоспособността, начина 
на разгласяване или приоритета.
(4) Материали, които се отнасят до устно 
описание, използване или разгласяване по друг 
начин преди приоритетната дата на заявката, 
се посочват в доклада за извършеното проуч-
ване с указание за датата на публикацията и 
датата на неписменото разкриване.
(5) В доклада за извършеното проучване се 
посочва пълният класификационен индекс на 
обекта на заявката за патент съгласно дейст-
ващата редакция на патентната класификация. 
Посочва се и областта на проучване – базите 
данни, в които е извършено проучването.
Новост
Чл. 50. Новостта на изобретението се пре-
ценява въз основа на чл. 8 от ЗПРПМ.
Състояние на техниката
Чл. 51. (1) При преценката на новостта 
писменият документ се разглежда като об-
щодостъпен, ако към датата на подаване или 
приоритетната дата е било възможно членове 
на обществото да се запознаят със съдържа-
нието на документа, като не е имало пречки 
от поверителен характер, ограничаващи из-
ползването или разпространяването му.
(2) Националните заявки се считат за об-
щодостъпни от датата на публикацията за тях, 
съответно от предоставянето на материалите 
по тях за достъп на трети лица.
(3) Устното описание, използването или 
разгласяването по друг начин преди датата 
на приоритета, се включва в състоянието на 
техниката само ако разкриването на обекта 
е документирано или осъществено по начин, 
позволяващ многократното му възпроиз-
веждане. Устното описание или излагане на 
изложба, което е документирано писмено, се 
включва в състоянието на техниката, дори 
ако документът, възпроизвеждащ това устно 
описание или излагане, е публикуван след 
тази дата. В случаите на устно описание или 
излагане се приема, че документът отразява 
достоверно това устно описание или излагане 
до доказване на противното.
(4) Използването на изобретението съг- 
ласно чл. 19, ал. 3 от ЗПРПМ се включва в 
състоянието на техниката, ако същността 
на обекта може да се разбере, включително 
чрез неговото разглобяване, разрушаване или 
анализиране.
(5) От състоянието на техниката се изключ-
ва информация за изобретението, разгласена в 
шестмесечен срок преди датата на подаване, 
съответно приоритетната дата на заявката, в 
резултат на очевидна злоупотреба или поради 
излагане на изобретението на изложба при 
спазване условията по чл. 11, ал. 1, т. 1 и 2 
от ЗПРПМ.
(6) Заявителят или трето лице може да 
оспори общодостъпността или приетата дата 
на публикуване, както и достоверността на 
документа, възпроизвеждащ устно описание 
или излагане, като посочи основателни причи-
ни, поставящи под съмнение принадлежността 
на документа към състоянието на техниката.
(7) При възражения по ал. 7 се извършва 
допълнително проучване и ако не се намерят 
достатъчно доказателства, оборващи твърдени-
ята на заявителя, документът не се включва 
в състоянието на техниката.
(8) Състоянието на техниката включва съ-
държанието на предходни национални заявки, 
както и на международни и европейски заяв-
ки, за които Република България е посочена 
страна и които имат дата на подаване, съот-
ветно приоритетна дата, по-ранна от датата 
на подаване, съответно приоритетната дата 
на разглежданата заявка за патент, ако впо-
следствие бъдат публикувани в Официалния 
бюлетин на Патентното ведомство съгласно 
чл. 46в, ал. 1 и чл. 72б, ал. 2 от ЗПРПМ и чл. 44, 
на или след датата на подаване, съответно 
приоритетната дата на заявката, подложена 
на експертиза. В състоянието на техниката 
се включва от датата на публикация и съ-
държанието на предходни национални заявки 
за регистрация на полезни модели, заявени 
на или преди датата на подаване, съответно 
приоритетната дата на заявката, подложена 
на експертиза, ако впоследствие тези полезни 
модели се регистрират и за тях се извърши 
публикация съгласно чл. 77, ал. 1 от ЗПРПМ.
(9) „Съдържание“ на заявката съгласно 
чл. 8, ал. 3 от ЗПРПМ е цялостното разкри-
ване на изобретението така, както е заявено 
първоначално, т.е. описанието, чертежите и 
претенциите, включително описаното състо- 
яние на техниката. Съдържанието на заявката 
не включва приоритетното свидетелство и 
реферата.
(10) Ако заявката е била оттеглена преди 
датата на публикуването, но впоследствие е 
публикувана, поради това, че подготовката за 
публикация е била завършена, тази заявка се 
включва в състоянието на техниката от датата 
на публикацията.
(11) Международните заявки, подадени по 
Договора за патентно коопериране, в които 
България е посочена страна и за които е из-
вършена международна публикация на какъвто 
и да е език, се включват в състоянието на 
техниката от датата на международното пуб-
ликуване, ако не е открита национална фаза 
съгласно чл. 72, ал. 1 от ЗПРПМ. Когато по 
такава международна заявка е открита нацио-
нална фаза, заявката се включва в състоянието 
на техниката от датата на международното